**MODERNIZACIJSKI FOND**

**Poziv za dodjelu sredstava**

**Proizvodnja električne energije iz obnovljivih izvora u**

**prerađivačkoj industriji i toplinarstvu**

***Referentni broj: MF-2023-1-1***

SADRŽAJ

[1. OPĆE INFORMACIJE 2](#_Toc118366368)

[1.1 Predmet i svrha Poziva 5](#_Toc118366369)

[1.2 Sredstva Modernizacijskog fonda, iznosi i intenzitet potpore 6](#_Toc118366370)

[2. PRAVILA POZIVA 9](#_Toc118366371)

[2.1. Prihvatljivost Prijavitelja 9](#_Toc118366372)

[2.2. Prihvatljivost Projekta 10](#_Toc118366373)

[2.3. Prihvatljivost projektnih aktivnosti 11](#_Toc118366374)

[2.4. Prihvatljivost troškova 11](#_Toc118366375)

[2.5. Neprihvatljivi troškovi 12](#_Toc118366376)

[3. NAČIN PODNOŠENJA PROJEKTNOG PRIJEDLOGA 13](#_Toc118366377)

[3.1. Podnošenje projektnog prijedloga 13](#_Toc118366378)

[3.2. Obvezna dokumentacija 13](#_Toc118366379)

[3.3. Pitanja i odgovori 15](#_Toc118366380)

[4. POSTUPAK DODJELE SREDSTAVA 16](#_Toc118366381)

[4.1. Provjera i ocjena projektnih prijedloga 16](#_Toc118366382)

[4.1.1. Provjera projektnih prijedloga 16](#_Toc118366383)

[4.1.2. Pojašnjenja tijekom postupka dodjele 16](#_Toc118366384)

[4.1.3. Ocjena projektnih prijedloga 17](#_Toc118366385)

[4.1.4. Preliminarna lista prihvatljivih i neprihvatljivih projektnih prijedloga 23](#_Toc118366386)

[4.2. Rok mirovanja 23](#_Toc118366387)

[4.2.1. Prigovor na preliminarnu listu prihvatljivih i neprihvatljivih projektnih prijedloga 24](#_Toc118366388)

[4.2.2. Konačna lista prihvatljivih i neprihvatljivih projektnih prijedloga 24](#_Toc118366389)

[4.3. Donošenje Odluke o dodjeli sredstava 24](#_Toc118366390)

[4.4. Potpisivanje Ugovora o dodjeli sredstava između Ministarstva, Fonda i Korisnika 25](#_Toc118366391)

[4.5. Objava rezultata Poziva 26](#_Toc118366392)

[5. PROVEDBA PROJEKTA 27](#_Toc118366393)

[5.1. Razdoblje provedbe projekta 27](#_Toc118366394)

[5.2. Praćenje provedbe Projekta 27](#_Toc118366396)

[5.3. Podnošenje zahtjeva za predujam 28](#_Toc118366397)

[5.4. Povrat sredstva od Korisnika 29](#_Toc118366398)

[5.5. Informiranje i vidljivost 29](#_Toc118366399)

[6. ZAŠTITA OSOBNIH PODATAKA 30](#_Toc118366400)

[7. OBRASCI I PRILOZI POZIVA 31](#_Toc118366401)

# OPĆE INFORMACIJE

Ministarstvo gospodarstva i održivog razvoja (u daljnjem tekstu: Ministarstvo) objavljuje **Poziv za dodjelu sredstava „Proizvodnja električne energije iz obnovljivih izvora u prerađivačkoj industriji i toplinarstvu“** (u daljnjem tekstu: Poziv) u okviru **Programa ulaganja dodjele državnih potpora za ulaganje u promicanje energije iz obnovljivih izvora energije, referentne oznake MF-2022-1-HR-0-001** (u daljnjem tekstu: Program ulaganja OIE), financiranog sredstvima Modernizacijskog fonda, ukupne vrijednosti 80.000.000,00 eura.

Modernizacijski fond u Hrvatskoj provode **Ministarstvo** i **Fond za zaštitu okoliša i energetsku učinkovitost** (u daljnjem tekstu: Fond) u skladu sa Zakonom o klimatskim promjenama i zaštiti ozonskog sloja (u daljnjem tekstu: Zakon; »Narodne novine«, br. 127/19) te Provedbenom Uredbom Komisije (EU) 2020/1001 o utvrđivanju detaljnih pravila za primjenu Direktive 2003/87/EZ Europskog parlamenta i Vijeća u pogledu djelovanja Modernizacijskog fonda kojim se podupiru ulaganja u modernizaciju energetskih sustava i poboljšanje energetske učinkovitosti određenih država članica.

Ovim Pozivom se definiraju ciljevi, određuju pravila o načinu podnošenja projektnih prijedloga i utvrđuju kriteriji prihvatljivosti i odabira projektnih prijedloga te pravila provedbe odabranih projekata.

Pravo na sredstva temeljem Poziva mogu ostvariti Prijavitelji za podnesene projektne prijedloge koji zadovoljavaju sve uvjete iz točke 2. Poziva, a prednost pri dodjeli ostvaruje se sukladno ostvarenom broju bodova u postupku ocjene iz točke 4.1 Poziva.

Sukladno Pravilniku o sustavu za praćenje, mjerenje i verifikaciju ušteda energije („Narodne novine“ broj 98/21, 30/22) nositelj ušteda koje će biti ostvarene provedbom ovog Poziva je Fond.

Ministarstvo zadržava pravo izmjena Poziva tijekom razdoblja trajanja Poziva, vodeći računa da predmetne izmjene ne utječu na postupak provjere i ocjene projektnih prijedloga.

**Pravna osnova:**

1. Ugovor o Europskoj uniji (konsolidirana verzija, SL C 115/13, 9.5.2008) (UEU)
2. Ugovor o funkcioniranju Europske unije (konsolidirana verzija, SL C 115/47, 9.5.2008) (UFEU)
3. Ugovor o pristupanju Republike Hrvatske Europskoj uniji (Narodne novine, Međunarodni ugovori, br. 2/2012)
4. Direktiva (EU) 2018/410 Europskog parlamenta i Vijeća od 4. ožujka 2018. o izmjeni Direktive 2003/81/EZ radi poboljšanja troškovno učinkovitih smanjenja emisija i ulaganje za niske emisije ugljika te Odluke (EU) 2015/1814; ( Službeni list EU, L 76/3, 19.3.2018.; dalje: EU ETS Direktiva)
5. Provedbena Uredba Komisije (EU) 2020/1001 od 9. srpnja 2020. o utvrđivanju detaljnih pravila za primjenu Direktive 2003/87/EZ Europskog parlamenta i Vijeća u pogledu djelovanja Modernizacijskog fonda kojim se podupiru ulaganja u modernizaciju energetskih sustava i poboljšanje energetske učinkovitosti određenih država članica (Službeni list EU, L 221/107, 10.7.2020.)
6. Uredba Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. (Službeni list EU,SL L 187, 26.6.2014, str. 1–78; u daljnjem tekstu: Uredba (EU) br. 651/2014)
7. Uredba Komisije (EU) br. 2017/1084 od 14. lipnja 2017. o izmjeni Uredbe (EU) br. 651/2014 vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (Tekst značajan za EGP) (Službeni list EU, L 156, 20.6.2017, p. 1–18;)
8. Uredba Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (Tekst značajan za EGPC/2020/4349, Službeni list EU, L 215, 7.7.2020.)
9. Uredba Komisije (EU) 2021/1237 оd 23. srpnja 2021. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (Tekst značajan za EGP, Službeni list EU, L 270, str. 29.7.2021, str. 1–77; dalje: Uredba br. 2021/1237)
10. Konsolidirana verzija Uredba br. 651/2014, Uredba: 2017/1084, Uredba br. 2020/972, Uredba br. 2021/1237 - putem poveznice: <https://eur-lex.europa.eu/legal-content/HR/TXT/?uri=> CELEX%3A02014R0651-20210801 (dalje: Uredba GBER)
11. Uredba br.(EU) 2018/1999 Europskog parlamenta i Vijeća od 11. prosinca 2018. o upravljanju energetskom unijom i djelovanjem u području klime, izmjeni uredaba (EZ) br. 663/2009 i (EZ) br. 715/2009 Europskog parlamenta i Vijeća, direktiva 94/22/EZ, 98/70/EZ, 2009/31/EZ, 2009/73/EZ, 2010/31/EU, 2012/27/EU i 2013/30/EU Europskog parlamenta i Vijeća, direktiva Vijeća 2009/119/EZ i (EU) 2015/652 te stavljanju izvan snage Uredbe (EU) br. 525/2013 Europskog parlamenta i Vijeća (Tekst značajan za EGP) (Službeni list EU, L 328, 21.12.2018, str. 1–77)
12. Uredba (EU) 2020/852 Europskog Parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (Uredba o EU taksonomiji)
13. Delegirana Uredba Komisije (EU) 2021/2139 оd 4. lipnja 2021. o dopuni Uredbe (EU) 2020/852 Europskog parlamenta i Vijeća utvrđivanjem kriterija tehničke provjere na temelju kojih se određuje pod kojim se uvjetima smatra da ekonomska djelatnost znatno doprinosi ublažavanju klimatskih promjena ili prilagodbi klimatskim promjenama i nanosi li ta ekonomska djelatnost bitnu štetu kojem drugom okolišnom cilju
14. Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ - Opća uredba o zaštiti podataka (GDPR)
15. Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (Financijska uredba);- Preporuka Komisije (EU) br. 2003/361/EC od 6. svibnja 2003. godine vezano za definiciju mikro, malih i srednjih poduzeća
16. Odluka Europske komisije o regionalnoj karti za RH br. SA.64581 (2021/N) – Karta regionalnih potpora za Hrvatsku (1. siječnja 2022. – 31. prosinca 2027.; dalje: Odluka Komisije o regionalnoj karti)
17. Zakon zaštite okoliša (»Narodne novine«, br. 80/13, 153/13, 78/15, 12/18, 118/18)
18. Zakon o klimatskim promjenama i zaštiti ozonskog sloja (»Narodne novine«, br. 127/19)
19. Zakon o energetskoj učinkovitosti (»Narodne novine«,, br. 127/14, 116/18, 25/20, 32/21, 41/21)
20. Zakon o državnim potporama (»Narodne novine«, br. 47/14, 69/17)
21. Zakon o obnovljivim izvorima energije i visokoučinkovitoj kogeneraciji (»Narodne novine«, br. 138/21)
22. Zakon o poticanju razvoja malog gospodarstva (»Narodne novine«, br. 29/2002, 63/2007, 53/2012, 56/2013, 121/2016)
23. Zakon o trgovačkim društvima (»Narodne novine«, br. 111/93, 34/99, 121/99, 52/00, 118/03,107/07, 146/08, 137/09, 152/11, 111/12, 68/13, 110/15, 40/19, 34/22, 114/22)
24. Zakon o obrtu (»Narodne novine«, br. 143/13, 127/19, 41/20)
25. Zakon o sprječavanju pranja novca i financiranja terorizma (»Narodne novine«, br. 108/17, 39/19)
26. Zakon o financijskom poslovanju i predstečajnoj nagodbi (»Narodne novine«, br. 108/12, 144/12, 81/13, 112/13, 71/15, 78/15,114/22)
27. Stečajni zakon (»Narodne novine«, br. 71/15, 104/17, 36/22)
28. Zakon o Fondu za zaštitu okoliša i energetsku učinkovitost ( »Narodne novine«, br. 107/03, 144/12)
29. Zakon o gospodarenju otpadom (»Narodne novine«, br. 84/21)
30. Pravilnik o dostavi prijedloga državnih potpora, podataka o državnim potrebama i potporama male vrijednosti te registru državnih potpora i potpora male vrijednosti (»Narodne novine«, br. 125/17)
31. Pravilnik o jednostavnim i drugim građevinama i radovima (»Narodne novine«, br. 112/17, 34/18, 36/19, 98/19, 31/20, 74/22)
32. Pravilnik o sustavu za praćenje, mjerenje i verifikaciju ušteda energije (»Narodne novine«, br. 98/21 i 30/22)
33. Odluka o donošenju smjernica politike državnih potpora za razdoblje 2021.-2023. (»Narodne novine«, br. 148/20)
34. Odluka o Nacionalnoj klasifikaciji djelatnosti 2007. – NKD 2007. (»Narodne novine«, br. 58/07, 72/07; dalje: Odluka NKD)
35. Odluku o objavi uvođenja eura kao službene valute u Republici Hrvatskoj (»Narodne novine«, br. 85/2022)
36. Statut Fonda za zaštitu okoliša i energetsku učinkovitost (»Narodne novine«, br. 193/03, 73/04, 116/08, 101/09, 118/11, 67/13, 70/14, 155/14)
37. Nacionalna razvojna strategija Republike Hrvatske do 2030. godine (»Narodne novine«, br. 13/2021)
38. Strategija energetskog razvoja Republike Hrvatske do 2030. s pogledom na 2050. godinu (»Narodne novine«, br. 25/20, u daljnjem tekstu: Strategija energetskog razvoja)
39. Strategija niskougljičnog razvoja Republike Hrvatske do 2030. s pogledom na 2050.godinu (»Narodne novine«, br. 63/21)
40. Integrirani nacionalni energetski i klimatski plan za Republiku Hrvatsku za razdoblje od 2021. do 2030. godine (u daljnjem tekstu: Integrirani nacionalni energetski i klimatski plan)
41. Program dodjele državnih potpora za ulaganje u promicanje energije iz obnovljivih izvora energije KLASA: 351-01/22-27/22, URBROJ: 517-04-01-01-22-5 od 17. veljače 2022.
42. Odluka Komisije C(2022) 3496 od 23.5.2022. o isplati prihoda Modernizacijskog fonda u skladu s Direktivom 2003/87/EZ Europskog parlamenta i Vijeća
43. Odluka o provedbi Programa ulaganja „Program državnih potpora za poticanje proizvodnje električne energije iz obnovljivih izvora energije“ u sklopu Modernizacijskog fonda (KLASA: 351-05/22-05/148; URBROJ: 517-04-1-1-22-1) od 26. kolovoza 2022.

## Predmet i svrha Poziva

Predmet Poziva je podupiranje ulaganja za proizvodnju električne energije korištenjem obnovljivih izvora energije (u daljnjem tekstu: OIE) u cilju ispunjavanja sljedećih obveza Republike Hrvatske do 2030. godine:

* + - * smanjenja emisija stakleničkih plinova iz ETS sektora i sektora izvan ETS-a (u odnosu na 2005. godinu),
* smanjenja potrošnje isporučene energije u odnosu na referentnu isporučenu energiju, odnosno u odnosu na potrošnju isporučene energije prije provedbe mjera,
* povećanja udjela OIE u bruto neposrednoj potrošnji energije.

U skladu s **Integriranim nacionalnim energetskim i klimatskim planom**, posebice mjerom OIE-3 „Poticanje korištenja OIE za proizvodnju električne i toplinske energije“ očekivani učinci Poziva prikazani su u tablici 1:

|  |  |  |  |
| --- | --- | --- | --- |
| Smanjenje emisija stakleničkih plinova | Instalirana snaga iz OIE | Ušteda energije | Instalirani kapacitet skladištenja energije |
| 60 000 t CO2/god | 80 MW | 140 000 MWh/god | 20 MWh |

**Tablica 1. Prikaz očekivanog učinka temeljem Poziva**

U projektnom prijedlogu (na odgovarajućim mjestima u Prijavnom obrascu i Glavnom projektu te svim propisanim proračunima i prilozima) obvezno je iskazati brojčane vrijednosti pokazatelja rezultata iz Tablice 2. čije se ostvarenje planira provedbom projekta.

| Pokazatelj | Jedinica mjere | Opis i izvor provjere |
| --- | --- | --- |
| Ušteda energije  | MWh/god | Pokazatelj mjeri ukupni iznos ušteda isporučene energije poslije provedbe aktivnosti projektnog prijedloga, odnosno mjeri razliku između količine isporučene energije prije i poslije provedbe aktivnosti projektnog prijedloga.*Izvori provjere: Glavni projekt, Izvješće o provedenom stručnom nadzoru, Izvješća o napretku provedbe projekta* |
| Očekivana kumulativna ušteda energije do kraja životnog vijeka ulaganja | MWh | Očekivana kumulativna ušteda energije do kraja životnog vijeka ulaganja*Izvori provjere: Glavni projekt, Izvješće o provedenom stručnom nadzoru, Izvješća o napretku provedbe projekta* |
| Smanjenje emisija stakleničkih plinova | t CO2/god | Smanjenje emisije stakleničkih plinova u tonama ugljičnog dioksida na godišnjoj razini*Izvori provjere: Glavni projekt, Izvješća o napretku provedbe projekta* |
| Očekivana kumulativna ušteda emisija stakleničkih plinova | t CO2 | Očekivano kumulativno smanjenje stakleničkih plinova do kraja životnog vijeka ulaganja*Izvori provjere: Glavni projekt, Izvješća o napretku provedbe projekta* |
| Dodatni instalirani kapacitet za energiju iz obnovljivih izvora | MW | Dodatni kapacitet obnovljive energije instaliran u MW*Izvori provjere: Glavni projekt, Izvješća o napretku provedbe projekta, Izvješće o provedenom stručnom nadzoru* |
| Potaknuta financijska sredstva | euro | Ukupna vrijednost ulaganja*Izvori provjere: Prijavni obrazac, Izvješća o napretku provedbe projekta* |

**Tablica 2. Pokazatelji rezultata**

## Sredstva Modernizacijskog fonda, iznosi i intenzitet potpore

Raspoloživi iznos sredstava iz Modernizacijskog fonda u okviru ovog Poziva iznosi 60.000.000,00 eura.

Unutar navedenog raspoloživog iznosa Modernizacijskog fonda, sredstava će se raspodijeliti prema vrsti ulaganja u:

* **fotonaponske elektrane - alokacija 50.000.000,00 eura**
* **elektrane na biomasu - alokacija 5.000.000,00 eura**
* **bioplinske elektrane - alokacija 5.000.000,00 eura**

U slučaju ne iskorištenja sredstava unutar jedne vrste ulaganja, preostali iznos sredstava će se raspodijeliti u ostale vrste ulaganja ovisno o potrebama uzimajući u obzir Prijavitelje s Konačne liste iz točke 4.3. ovog Poziva koji nisu ostvarili pravo na potporu zbog iskorištenosti sredstava u određenoj vrsti ulaganja, a obuhvatiti će Prijavitelje po redoslijedu od najviše do najmanje bodovanog, a sve do iskorištenja ukupnih sredstava iz Programa ulaganja OIE.

U slučaju povećanja raspoloživog iznosa sredstava iz Modernizacijskog fonda u okviru Programa ulaganja OIE (20.000.000 eura), a prije donošenja Odluke ministra o dodjeli sredstava, Ministarstvo će ovim Pozivom dodijeliti potporu i onim Prijaviteljima s Konačne liste iz točke 4.3. ovog Poziva koji nisu ostvarili pravo na potporu zbog iskorištenosti sredstava, a obuhvatiti će Prijavitelje po redoslijedu od najviše do najmanje bodovanog, a sve do iskorištenja ukupnih sredstava iz Programa ulaganja OIE.

Sukladno Programu ulaganja dodjele državnih potpora za ulaganje u promicanje energije iz obnovljivih izvora energije (u daljnjem tekstu: Program potpora), sredstva Poziva dodjeljivat će se prema pravilima za dodjelu državnih potpora za zaštitu okoliša na koje se odnose posebne odredbe Odjeljka 7. Uredbe (EU) 651/2014 i to kroz potpore za ulaganje u promicanje energije iz obnovljivih izvora na koje se odnosi članak 41. iste Uredbe. Sukladno članku 6. Uredbe 651/2014, koji se odnosi na učinak poticaja, aktivnosti koje se prijavljuju prema Programu dodjele državnih potpora ne smiju započeti prije prijave projektnog prijedloga na Poziv i isto se odnosi na provedbu aktivnosti projekta.

Najniži iznos sredstava iz Modernizacijskog fonda koji može biti dodijeljen za financiranje pojedinačnog projektnog prijedloga u sklopu ovog Poziva je: **100.000,00** **eura**.

Najviši iznos sredstava iz Modernizacijskog fonda koji može biti dodijeljen za financiranje po poduzetniku u sklopu ovog Poziva je: **2.000.000,00 eura**.

Pravo na sredstva Modernizacijskog fonda ostvaruje se temeljem Odluke o dodjeli sredstava koju donosi ministar nadležan za provedbu Programa ulaganja OIE.

Ovisno o veličini poduzeća[[1]](#endnote-2) i kategoriji potpomognutog područja[[2]](#endnote-3) sukladno članku 107. stavku 3. točka (a) i točka (c) Ugovora o funkcioniranju Europske unije i Programu potpore, maksimalni intenziteti potpore u odnosu na **prihvatljive troškove nastale prema mjestu ulaganja, a ne prema mjestu sjedišta Prijavitelja** navedeni su u tablici 3:

|  |  |  |  |  |
| --- | --- | --- | --- | --- |
| NUTS 2Područje potpore | Mikro i malo poduzeće | Srednje poduzeće | Veliko poduzeće | Vezana tipologija Programa potpore  |
| HR05 Grad Zagreb | 70,00%  | 60,00%  | 50,00%  | Poglavlje VIII, Intenzitet potpore točka 1.a |
| 55,00%  | 45,00%  | 35,00%  | Poglavlje VIII, Intenzitet potpore točka 1.b |
| HR02 Panonska HrvatskaHR03 Jadranska HrvatskaHR06 Sjeverna Hrvatska | 80,00%  | 70,00%  | 60,00%  | Poglavlje VIII, Intenzitet potpore točka 1.a |
| 65,00%  | 55,00%  | 45,00%  | Poglavlje VIII, Intenzitet potpore točka 1.b |

**Tablica 3. Maksimalni intenzitet potpore**

**Prijavitelj je obvezan osigurati:**

* sredstva za financiranje razlike između iznosa ukupnih prihvatljivih troškova projekta te iznosa traženih sredstava;
* sredstva za financiranje ukupnih neprihvatljivih troškova projekta.

# PRAVILA POZIVA

## Prihvatljivost Prijavitelja

Prijavitelji u sklopu ovog Poziva mogu biti trgovačka društva i obrtnici odnosno **mikro, mali, srednji i veliki poduzetnici**, koji temeljem Odluke NKD, pripadaju području **C Prerađivačka industrija** i području **D odjeljku 35.30 Opskrba parom i klimatizacija**.

Prijavitelji u projektnom prijedlogu moraju djelovati **pojedinačno**. Partnerske organizacije i partnerstvo[[3]](#endnote-4) bilo koje vrste **nisu** prihvatljivi.

**Prijavitelj mora dokazati da ne podliježe kriterijima za isključenje Prijavitelja** potpisanom i ovjerenom Izjavom Prijavitelja (Obrazac 2.) te propisanim obaveznim dokumentima.

Potpora se **ne može dodijeliti** Prijavitelju koji:

* ispunjava kriterije za isključenje od dodjele propisane u Programu potpora

*dokazuje se: Izjavom Prijavitelja*, *Dokazom o registraciji4, Potvrdom Porezne uprave4, Izvodom iz Registra stvarnih vlasnika4, ostalim dostupnim izvorima*

* ne ispunjava sve preuzete ugovorne obveze na temelju prijašnjih dodjela sredstava za sufinanciranje projekata od strane Fonda pravovremeno i u potpunosti

*dokazuje se: Izjavom Prijavitelja, ostalim dostupnim izvorima*

* je dobio državnu potporu za isti opravdani trošak projekta u skladu s Programom potpora

*dokazuje se: Prijavnim obrascem, Izjavom Prijavitelja, ostalim dostupnim izvorima*

* je dostavio lažne informacije za podneseni projektni prijedlog

*dokazuje se: Izjavom Prijavitelja, ostalim dostupnim izvorima*

* u trenutku podnošenja projektnog prijedloga nije registriran za prihvatljive djelatnosti najmanje godinu dana prije predaje projektnog prijedloga

*dokazuje se: Izjavom Prijavitelja, Izvod iz sudskog ili obrtnog registra[[4]](#endnote-5), ostalim dostupnim izvorima*

* nema najmanje jednog (1) zaposlenog na puno radno vrijeme na temelju sati rada godinu dana prije predaje projektnog prijedloga

*dokazuje se: GFI-POD4, REGOS4, Potvrda HZMO-a4, BonPlus za 2021.4, ostalim dostupnim izvorima*

* ima iskazan negativan EBITDA (poslovni prihod – poslovni rashod + amortizacija) u 2021. godini, ako vodi poslovne knjige i evidencije sukladno Zakonu o porezu na dobit

*dokazuje se: GFI-POD za 2021.4, BonPlus za 2021.4, ostalim dostupnim izvorima*

* ima iskazan gubitak u 2021. godini, ako vodi poslovne knjige i evidencije sukladno Zakonu o porezu na dohodak

*dokazuje se: Obrazac DOH4, BonPlus za 2021.4, ostalim dostupnim izvorima*

* ima poslovne račune u blokadi

*dokazuje se: uvidom u Jedinstveni registar računa - JRR (FINA)4, ostalim dostupnim izvorima*

## Prihvatljivost Projekta

Kako bi bio prihvatljiv, Projekt mora udovoljiti svim kriterijima prihvatljivosti, navedenim u nastavku:

* Projekt se provodi na mjestu ulaganja odnosno lokaciji[[5]](#endnote-6) u RH

*dokazuje se: Prijavnim obrascem, Glavnim projektom, Izjavom Prijavitelja*

* Projekt je u skladu s Programom potpora

*dokazuje se: Prijavnim obrascem, Izjavom Prijavitelja, ostalim dostupnim izvorima*

* Projekt je u skladu s predmetom Poziva i uključuje izgradnju proizvodnih postrojenja koja koriste OIE[[6]](#endnote-7) na lokaciji6,

*dokazuje se: Prijavnim obrascem, Izjavom Prijavitelja*

* Provedba projekta[[7]](#endnote-8) nije započela prije predaje projektnog prijedloga

*dokazuje se: Prijavnim obrascem, Izjavom Prijavitelja*

* Predviđeno trajanje projekta nije dulje od 24 mjeseca za izgradnju fotonaponskih elektrana, odnosno 36 mjeseci za izgradnju elektrane na biomasu ili elektrane na bioplin

*dokazuje se: Prijavnim obrascem, Izjavom Prijavitelja*

* Projekt se provodi na zemljištu/postojećoj građevini[[8]](#endnote-9) u vlasništvu Prijavitelja; u slučaju suvlasništva, zakupa, najma, ugovora o koncesiji, ugovora o upravljanju ili slično, Prijavitelj je dokazao pravo korištenja zemljišta/građevine tijekom razdoblja od minimalno pet (5) godina od očekivanog završetka Projekta

*dokazuje se: Zemljišno-knjižnim izvatkom, dokazom pravnog interesa, Izjavom Prijavitelja*

* Za Projekt je zaokružena financijska konstrukcija u skladu s točkom 1.2 Poziva

*dokazuje se: Neobvezujućom izjavom banke o financiranju ili uvjetnom odlukom o odobrenju kredita ili obvezujućim pismom namjere banke kao dokaz o zatvorenoj financijskoj konstrukciji, Izjavom o osiguranju vlastitih sredstava*

* Projektom se predviđa proizvodnja električne energije isključivo za vlastite potrebe[[9]](#endnote-10)

*dokazuje se: Prijavnim obrascem i Izjavom Prijavitelja,* *Glavnim projektom*

## Prihvatljivost projektnih aktivnosti

Aktivnosti prihvatljive za financiranje u okviru Poziva su aktivnosti koje pridonose ostvarivanju svrhe i indikatora Poziva, odnosno aktivnosti **ulaganja u proizvodnju električne energije iz OIE za vlastite potrebe**10:

1. Izgradnja integriranih i/ili neintegriranih **fotonaponskih elektrana** pri čemu stupanj korisnog djelovanja fotonaponskih modula mora iznositi najmanje 20%
2. Izgradnja **elektrane na biomasu** pri čemu u skladu s glavnim projektom stupanj korisnog djelovanja toplinske energije u postrojenju može iznositi najmanje 50% te najmanje 30% biomase mora biti osigurano iz ostataka proizvodnog procesa Prijavitelja
3. Izgradnja **elektrane na bioplin** pri čemu u skladu s glavnim projektom stupanj korisnog djelovanja toplinske energije u postrojenju može iznositi najmanje 50% te moraju biti zadovoljeni uvjet za proizvodna postrojenja sa zatvorenim spremnikom digestata - maseni udio tekućeg i krutog gnoja ili biootpada mora iznositi najmanje 70%, odnosno maseni udio sirovina dobivenih siliranjem žitarica, livadnih trava ili drugih poljoprivrednih ili energetskih usjeva ne može biti veći od 30% masenog udjela u supstratu na godišnjoj razini.
4. Postavljanje sustava za skladištenje električne energije (**baterije**) na lokaciji OIE elektrane, samo uz provođenje aktivnosti pod brojem 1. i/ili 2. i/ili 3.
5. Projektantski nadzor i stručni nadzor građenja te koordinacija zaštite na radu u fazi izvođenja radova aktivnosti navedenih pod brojem 1., 2., 3. i 4.

## 2.4. Prihvatljivost troškova

Prihvatljivi troškovi po Pozivu su isključivo troškovi provedbe prihvatljivih projektnih aktivnosti koji su neposredno vezani uz Projekt i neophodni za njegovu realizaciju. Sukladnost troškova s pravilima Poziva i prihvatljivost troškova dokazuje se Glavnim projektom s pripadajućim troškovnikom radova i opreme te svim propisanim proračunima i prilozima.

Prihvatljivi troškovi moraju nastati kod Prijavitelja i biti plaćeni tijekom razdoblja prihvatljivosti troškova definiranog u točki 5. Poziva, što se dokazuje računima ili računovodstvenim dokumentima jednake dokazne vrijednosti te dokazima o plaćanju računa (izvod iz transakcijskog računa ili drugi odgovarajući dokaz). Vrijeme nastanka troškova utvrđuje se datumom izdavanja računa.

Po ovom Pozivu prihvatljivi su troškovi:

1. Izgradnje integriranih i/ili neintegriranih **fotonaponskih elektrana** do puštanja u pogon, što uključuje troškove izvođenja radova, nabavu fotonaponskih modula (obuhvaća pripadnu podkonstrukciju i DC razvod) instalirane snage do 50% više od priključne snage u smjeru predaje u mrežu, pretvarača (invertera), priključnog ormara, regulacijske, mjerne i ostale opreme za prikupljanje i prikazivanje podataka, opreme obračunskog mjernog mjesta – za FN sustave u mrežnom pogonu, gromobranske instalacije FN elektrane i ostale opreme za pravilan rad sustava,
2. Izgradnje **elektrane na biomasu** do puštanja u pogon, što uključuje troškove izvođenja radova, nabave i ugradnje sustava i opreme za proizvodnju električne energije iz biomase,
3. Izgradnje **elektrane na bioplin** do puštanja u pogon, što uključuje troškove izvođenja radova, nabave i ugradnje sustava i opreme za proizvodnju električne energije iz bioplina,
4. Postavljanja sustava za skladištenje električne energije (**baterije**) do puštanja u pogon, što uključuje troškove izvođenja radova, nabave i ugradnje sustava i opreme za skladištenje energije (baterije), pri čemu kapacitet baterije ne smije iznositi više od 25% najviše dnevne proizvodnje električne energije u jednogodišnjem razdoblju,
5. Projektantskog nadzora i stručnog nadzora što uključuje troškove usluga projektantskog nadzora i troškove usluga stručnog nadzora građenja koji provodi nadzorni inženjer,
6. Koordinacije zaštite na radu što uključuje troškove usluga koordinatora zaštite na radu u fazi izvođenja radova.

Ukupni troškovi nadzora (Projektantski nadzor i aktivnosti stručnog nadzora građenja koji provodi nadzorni inženjer u skladu sa Zakonom o gradnji („Narodne novine“ br. 153/13, 20/17, 39/19, 125/19) te koordinacija zaštite na radu u fazi izvođenja radova) su prihvatljivi najviše u iznosu do 4% ukupno prihvatljivih troškova za izvođenje radova i/ili opremanje.

## 2.5. Neprihvatljivi troškovi

Po ovom Pozivu neprihvatljivi troškovi su:

* Porez na dodanu vrijednost (PDV);
* Troškovi vezani za izradu projektno-tehničke dokumentacije;
* Troškovi priključka na elektroenergetsku mrežu te njihovi pristupni putevi i sl.;
* Nabava i ugradnja rabljene opreme;
* Kupnja zemljišta i nekretnina;
* Troškovi zakupa materijalne imovine;
* Troškovi održavanja/operativni troškovi;
* Troškovi u svezi s ispunjavanjem uvjeta informiranja i vidljivosti, u skladu s točkom 5.5. Poziva;
* Kamate na dug;
* Kazne, financijske globe, troškovi povezani s predstečajem, stečajem i likvidacijom;
* Gubici zbog fluktuacija valutnih tečaja i provizija na valutni tečaj;
* Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* Izdaci povezani s računovodstvenim uslugama i uslugama revizije;
* Troškovi jamstava koja izdaje banka ili druga financijska institucija;
* Troškovi iskazani kao paušalni iznosi ili fiksna stopa;

# NAČIN PODNOŠENJA PROJEKTNOG PRIJEDLOGA

## 3.1. Podnošenje projektnog prijedloga

Projektni prijedlog podnosi se od strane ovlaštene osobe Prijavitelja na propisanim obrascima i sa cjelokupnom obaveznom dokumentacijom (iz točke 3.2. Poziva), u elektroničkom obliku na USB-u/CD-u/DVD-u, isključivo preporučenom poštom u zatvorenoj omotnici na adresu:

**Fond za zaštitu okoliša i energetsku učinkovitost, Radnička cesta 80, 10000 Zagreb**

Zatvorena omotnica mora sadržavati:

- naziv i adresu Prijavitelja,

- datum i vrijeme zaprimanja u poštanskom uredu[[10]](#endnote-11),

- naznaku Poziv za dodjelu sredstava **„MF-2023-1-1“ – NE OTVARAJ.**

Poziv će biti otvoren 60 dana u svrhu podnošenje projektnih prijedloga.

Podnošenje projektnih prijedloga na Poziv započinje XX. XX 2023. godine u 09:00 sati.

Rok za dostavu projektnih prijedloga na Poziv završava XX. XX 2023. godine u 09:00 sati.

NAPOMENA: *Projektni prijedlozi koji neće biti dostavljeni u naznačenom roku i neće biti adresirani na naznačen način neće biti razmatrani.*

U roku za dostavu projektnog prijedloga, Prijavitelj može izmijeniti svoj projektni prijedlog, odnosno povući i dostaviti novi projektni prijedlog (na isti način kao i prvotni projektni prijedlog).

Jedan Prijavitelj u sklopu ovog Poziva može podnijeti **jedan** **ili** **više** **projektnih prijedloga** pod uvjetom da je riječ o razdvojenim projektnim prijedlozima koji se temelje na međusobno razdvojenim prihvatljivim troškovima i dokumentaciji te se provode na razdvojenim lokacijama.

Projektni prijedlozi, odnosno sva dokumentacija tražena ovim Pozivom izrađuju se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski jezik te ovjerena od strane sudskog tumača.

## 3.2. Obvezna dokumentacija

Svaki projektni prijedlog mora sadržavati sljedeće dokumente u traženom formatu:

1. Prijavni obrazac; *u .xlsx formatu (Obrazac 1. Poziva)*
2. Dokaz o registraciji, važeći na dan prijave na Poziv (izvod iz sudskog ili obrtnog registra); *u .pdf formatu*
3. Izvod iz Registra stvarnih vlasnika; *u .pdf formatu*
4. Potvrda Porezne uprave o podmirenju obveza javnih davanja[[11]](#endnote-12), ne starija od 30 dana od dana prijave na Poziv; *u .pdf formatu*
5. Izjava Prijavitelja; *u .pdf formatu (Obrazac 2. Poziva)*
6. GFI-POD za 2021. ili drugi važeći jednakovrijedni dokumenti koje je izdalo nadležno tijelo; *u .pdf formatu (odnosi se na Prijavitelje* *koji* *vode poslovne knjige i evidencije sukladno Zakonu o porezu na dobit)*
7. Dokaz o zatvorenoj financijskoj konstrukciji(Neobvezujuća izjava banke o financiranju ili uvjetna odluka o odobrenju kredita ili obvezujuće pismo namjere banke ili izjava o osiguranju vlastitih sredstava); *u .pdf formatu*
8. Obrazac DOH za 2021. te Potvrdu HZMO-a o broju zaposlenih za 2021. ili druge važeće jednakovrijedne dokumente koje je izdalo nadležno tijelo; *u .pdf formatu* (odnosi se na Prijavitelje koji vode poslovne knjige i evidencije sukladno Zakonu o porezu na dohodak)
9. BonPlus za 2021. (koji sadrži podatke iz financijskih izvještaja za poslovne godine 2019.-2021., *ako je primjenjivo*), izdan od nadležne financijske institucije; *u .pdf formatu* (odnosi se na Prijavitelje koji su obveznici poreza na dobit)
10. Važeći dokaz[[12]](#endnote-13) da je građevina izgrađena prema Zakonu o gradnji ili koja je prema navedenom ili posebnom zakonu s njom izjednačena; *u .pdf formatu*
11. Zemljišno-knjižni izvadak čestice kojim se dokazuje knjižno vlasništvo[[13]](#endnote-14) građevine; *u .pdf formatu*
12. Suglasnost za provođenje Projekta, kada Prijavitelj nije vlasnik ili isključivi vlasnik građevine, suglasnost vlasnika ili suvlasnika za provođenje Projekta, ili drugi odgovarajući dokument kojim se nedvojbeno može utvrditi da Prijavitelj ima pravo (npr. pravo građenja, pravo zakupa i sl.) provedbe Projekta ili drugi dokument koji je dokaz pravnog interesa[[14]](#endnote-15); *u .pdf formatu*
13. Uvjerenje/potvrdu nadležnog ureda za katastar o istovjetnosti čestica, *ukoliko se u dokumentima pod 8., 9. i 10. razlikuju brojevi katastarskih čestica; u .pdf formatu*
14. Glavni projekt[[15]](#endnote-16) koji sadržava proračun i rekapitulaciju ušteda energije i emisija CO2 (energetsku bilancu) za svaku lokaciju provedbe Projekta, *s odobrenjima, suglasnostima i posebnim uvjetima građenja, ukoliko su isti potrebni; u .pdf formatu*
15. Troškovnik opreme, radova i usluga s naznačenim jediničnim cijenama i istaknutim PDV-om, s rekapitulacijom troškova, za svaku lokaciju provedbe Projekta; *u .xlsx formatu*
16. Fotodokumentaciju postojećeg stanja[[16]](#endnote-17), moguće dostaviti i kao sastavni dio Glavnog projekta
17. Dokaz o raspolaganju traženih količina biomase iz ulazne drvne biomase koja ide u obradu pri čemu se uzima da se 50% ulazne drvne biomase u obradu pripisuje drvnom ostatku, *ako je primjenjivo; u .pdf formatu*
18. Javnobilježničku ovjerenu izjavu o masenom udjelu tekućeg i krutog gnoja ili biootpada u supstratu na godišnjoj razini, sukladno uvjetima iz točke 2.3. Poziva, *ako je primjenjivo; u .pdf formatu*

Dokumentacija koja zahtijeva potpis Prijavitelja mora biti skenirani izvornik u .pdf formatu, potpisan od odgovorne/ovlaštene osobe za zastupanje[[17]](#endnote-18).

Izvornici cjelokupne dokumentacije koja se dostavlja u sklopu prijave trebaju biti dostupni Fondu na zahtjev.

## 3.3. Pitanja i odgovori

Potencijalni Prijavitelji mogu kontinuirano za vrijeme Poziva u pisanom obliku postavljati pitanja slanjem upita elektroničkom poštom na adresu: upiti.modernizacijski-fond@mingor.hr s jasnim navođenjem naznake Poziva „MF-2023-1-1“, najkasnije 14 dana prije isteka roka za podnošenje projektnih prijedloga.

Odgovori će se objaviti tijekom postupka dodjele na mrežnoj stranici Ministarstva [www.mingor.hr](http://www.mingor.hr) u roku do 7 radnih dana od dana zaprimanja pojedinog pitanja, a najkasnije do 7 radnih dana prije isteka roka za podnošenje projektnih prijedloga iz točke 3.1. Poziva.

U svrhu osiguravanja poštivanja načela jednakog postupanja prema svim Prijaviteljima, Ministarstvo ne može dati prethodno mišljenje vezano uz prihvatljivost Prijavitelja, projekta ili određenih aktivnosti i troškova.

# POSTUPAK DODJELE SREDSTAVA

Postupak dodjele sredstava iz Modernizacijskog fonda provode Ministarstvo i Fond, pri čemu je Fond zadužen za provjeru i ocjenu projektnih prijedloga u skladu sa zahtjevima i kriterijima utvrđenim Pozivom, a Ministarstvo je zaduženo za donošenje Odluka o dodjeli sredstava.

Postupak dodjele sredstava traje 130 dana računajući od prvog sljedećeg radnog dana nakon isteka roka za podnošenje projektnih prijedloga do dana donošenja Odluke o dodjeli sredstava. U istom roku Prijavitelji mogu povući podnesene projektne prijedloge dostavom pisane obavijesti na adresu Fonda.

## Provjera i ocjena projektnih prijedloga

Provjeru i ocjenu projektnih prijedloga u skladu sa zahtjevima i kriterijima utvrđenim Pozivom provodi Odbor za odabir projekata (u daljnjem tekstu: Odbor) kojeg osniva Fond. Odbor je sastavljen od predstavnika Fonda i Ministarstva.

### Provjera projektnih prijedloga

Provjera projektnog prijedloga obuhvaća provjeru:

1. načina i vremena podnošenja projektnog prijedloga,
2. potpunosti dostavljene dokumentacije,
3. prihvatljivosti Prijavitelja i Projekta,
4. prihvatljivosti projektnih aktivnosti,
5. prihvatljivosti troškova.

Projektni prijedlozi koji ne udovolje provjere a., b. i c. smatraju se neprihvatljivima te se isključuju iz daljnjeg tijeka postupka provjere, što podrazumijeva da se za njih ne provode provjere pod d. i e. niti postupak ocjene iz točke 4.1.3. Poziva. O razlozima neprihvatljivosti prijavitelji se obavještavaju na način i u rokovima definiranim točkom 4.1.4. Poziva.

Za projektne prijedloge koji su udovoljili provjere a., b. i c. te za koje je Odbor provjerama d. i e. utvrdio prihvatljive projektne aktivnosti i troškove, provodi se postupak ocjene projektnih prijedloga, sukladno kriterijima utvrđenim u točki 4.1.3. Poziva.

Tijekom provjere prihvatljivosti projektnih aktivnosti i troškova provjerava se njihova sukladnost s pravilima Poziva te određuju prihvatljivi i neprihvatljivi troškovi.

### Pojašnjenja tijekom postupka dodjele

U postupku provjere i ocjene projektnih prijedloga, ako u projektnom prijedlogu dostavljeni podaci nisu jasni ili je uočena neusklađenost u dostavljenim podacima koja objektivno onemogućava provedbu postupka dodjele, Fond od Prijavitelja može zahtijevati pojašnjenja.

Zahtjev za pojašnjenjem Prijavitelju se dostavlja putem elektroničke pošte te je na njega obavezan odgovoriti istim putem. Odgovorom na zahtjev za pojašnjenjem nije moguće raditi ispravke ili dopune dostavljene dokumentacije.

Ukoliko Prijavitelj ne postupi u skladu sa zahtjevom za pojašnjenjem i u zahtijevanom roku, projektni prijedlog se isključuje iz daljnjeg tijeka postupka provjere i ocjene.

### Ocjena projektnih prijedloga

Projektni prijedlozi se ocjenjuju nakon što su zadovoljeni uvjeti iz točke 4.1.1. Poziva i ocjenjuju se zasebno u skladu s kriterijima za ocjenjivanje za:

- fotonaponske elektrane

- bioplinske elektrane

- elektrane na biomasu

|  |
| --- |
| **KRITERIJI ZA OCJENJIVANJE** |
| **FOTONAPONSKE ELEKTRANE** |
| **Kriterij** | **Bodovi** | **Izvor provjere** |
| **1. Doprinos ciljevima Modernizacijskog fonda** | **Max 30 bodova****(min 4 bodova)** |
| **1.1. Ušteda energije (%)** **Objašnjenje:**Kriterij ocjenjuje smanjenje isporučene količine energije na godišnjoj razini (u postotku), iz konvencionalnih izvora energije (energija isporučena iz distribucijske mreže ili dobivena iz fosilnih goriva) nakon provedbe projekta odnosno ugradnje opreme za korištenje OIE za vlastite potrebe. Ušteda energije se odnosi na obračunsko mjerno mjesto iza kojeg se ugrađuje sustavi OIE.<15% **2 boda**≥15% - ≤20% **3 boda** >20% - ≤25% **6 boda** >25% - ≤30% **9 bodova** >30% - ≤35% **11 bodova** >35% - ≤45% **13 bodova** >45% **15 bodova**  | **2-15** | Obrazac 2Glavni projekt |
| **1.2. Smanjenje emisija stakleničkih plinova (%)****Objašnjenje:**Kriterij ocjenjuje godišnje smanjenje emisije CO2 nakon provedbe Projekta Vrijednost se dobiva umnoškom ukupnih ostvarenih ušteda godišnje isporučene energije [kWh/god] i emisijskih faktora iz Pravilnika o sustavu za praćenje, mjerenje i verifikaciju ušteda energije<10% **2 boda**≥10% - ≤15% **3 boda** >15% - ≤20% **6 bodova** >20% - ≤25% **9 bodova** >25% - ≤30% **11 bodova** >30% - ≤35% **13 bodova** >35% **15 bodova**  | **2-15** | Obrazac 2Glavni projekt |
| **2. Financijska isplativost i održivost projekta** | **Max 30 bodova****(min 5 bodova)** |
| **Omjer ukupnih troškova po 1kW instalirane snage iz OIE (€/kW)**Iznos troškova za implementaciju projekta izračunat kao ukupni iznos prihvatljivih troškova projekta po 1 kW instalirane snage (FN modula) Bodovi će biti dodijeljeni za ostvarivanje zadanog omjera troškova implementacije projekta (€) po 1 kW instalirane snage. Bodovi se dodjeljuju kako slijedi: >1200 €/kW **5 bodova**>1100 - ≤1200 €/kW **9 bodova** >900 - ≤1100 €/kW **12 bodova**>800 - ≤900 €/kW **20 bodova**≥700 - ≤800 €/kW **25 bodova**<700 €/kW= **30 bodova** | **5-30** | Obrazac 2Glavni projekt |
| **3. Omjer ostvarene uštede isporučene količine energije i iznosa prihvatljivih troškova projekta** | **Max 10 bodova****(min 2 boda)** |
| **Objašnjenje:**

|  |
| --- |
| Bodovi će biti dodijeljeni za ostvarivanje zadanog omjera ostvarene uštede isporučene energije po 1 € prihvatljivih troškova projekta  Bodovi se dodjeljuju kako slijedi: >1,4 kWh/€ **2 boda**>1,2 - ≤1,4 kWh/€ **3 boda** >1,0 - ≤1,2 kWh/€ **5 bodova**>0,8 - ≤1,0 kWh/€ **8 bodova**≥0,6 - ≤0,8 kWh/€ **9 bodova**<0,6 kWh/€= **10 bodova** |

 | **2-10** | Obrazac 2Glavni projekt; |
| **Maksimalni broj bodova koje je moguće ostvariti** | **70** |
| **Bodovni prag (minimalan broj bodova) koje projekt mora ostvariti kako bi udovoljio kriterijima za ocjenu** | **11** |

|  |
| --- |
| **KRITERIJI ZA OCJENJIVANJE** |
| **BIOPLINSKE ELEKTRANE** |
| **Kriterij** | **Bodovi** | **Izvor provjere** |
| **1. Doprinos ciljevima Modernizacijskog fonda** | **Max 30 bodova****(min 5 bodova)** |
| **1.1. Ušteda energije (%)** **Objašnjenje:**Kriterij ocjenjuje smanjenje isporučene količine energije na godišnjoj razini (u postotku), iz konvencionalnih izvora energije (energija isporučena iz distribucijske mreže ili dobivena iz fosilnih goriva) nakon provedbe projekta odnosno ugradnje opreme za korištenje OIE za vlastite potrebe.<10% **3 boda**≥10% - ≤20% **4 boda** >20% - ≤30% **6 bodova** >30% - ≤40% **9 bodova** >40% - ≤50% **12 bodova** >50% **15 bodova**  | **3-15** | Obrazac 2Glavni projekt |
| **1.2. Smanjenje emisija stakleničkih plinova (%)****Objašnjenje:**Kriterij ocjenjuje godišnje smanjenje emisije CO2 nakon provedbe Projekta Vrijednost se dobiva umnoškom ukupnih ostvarenih ušteda isporučene energije [kWh/god] i emisijskih faktora <20% **2 boda**≥20% - ≤30% **3 boda** >30% - ≤40% **6 bodova** >40% - ≤45% **9 bodova** >45% - ≤50% **12 bodova** >50% **15 bodova**  | **2-15** | Obrazac 2Glavni projekt |
| **2. Financijska isplativost i održivost projekta** | **Max 30 bodova****(min 5 bodova)** |
| **Omjer ukupnih troškova po 1kW instalirane snage iz OIE (€/kW)**Iznos troškova za implementaciju projekta izračunat kao ukupni iznos prihvatljivih troškova projekta po 1 kW instalirane snage. Bodovi će biti dodijeljeni za ostvarivanje zadanog omjera troškova implementacije projekta (€) po 1 kW instalirane snage. Bodovi se dodjeljuju kako slijedi: >5000 €/kW **5 boda**>4500 - ≤5000 €/kW **10 bodova** >4000 - ≤4500 €/kW **15 bodova**>3500 - ≤4000 €/kW **20 bodova**>3000 - ≤3500 €/kW **25 bodova**≤3000 €/kW **30 bodova** | **5-30** | Obrazac 2Glavni projekt |
| **Maksimalni broj bodova koje je moguće ostvariti** | **60** |
| **Bodovni prag (minimalan broj bodova) koje projekt mora ostvariti kako bi udovoljio kriterijima za ocjenu** | **10** |

|  |
| --- |
| **KRITERIJI ZA OCJENJIVANJE** |
| **ELEKTRANE NA BIOMASU** |
| **Kriteriji za odabir i dodjelu** | **Bodovi** | **Izvor provjere** |
| **1. Doprinos ciljevima Modernizacijskog fonda** | **Max 30 bodova****(min 5 bodova)** |
| **1.1. Ušteda energije (%)** **Objašnjenje:**Kriterij ocjenjuje smanjenje isporučene količine energije (u postotku), iz konvencionalnih izvora energije (energija isporučena iz distribucijske mreže ili dobivena iz fosilnih goriva) nakon provedbe projekta odnosno ugradnje opreme za korištenje OIE za vlastite potrebe.<10% **3 boda**≥10% - ≤20% **4 boda** >20% - ≤30% **6 bodova** >30% - ≤40% **9 bodova** >40% - ≤50% **12 bodova** >50% **15 bodova**  | **3-15** | Obrazac 2Glavni projekt |
| **1.2. Smanjenje emisija stakleničkih plinova (%)****Objašnjenje:**Kriterij ocjenjuje smanjenje emisije CO2 nakon provedbe Projekta Vrijednost se dobiva umnoškom ukupnih ostvarenih ušteda isporučene energije [kWh] i emisijskih faktora <20% **2 boda**≥20% - ≤30% **3 boda** >30% - ≤40% **6 bodova** >40% - ≤45% **9 bodova** >45% - ≤50% **12 bodova** >50% **15 bodova**  | **2-15** | Obrazac 2Glavni projekt |
| **2. Financijska isplativost i održivost projekta** | **Max 30 bodova****(min 5 bodova)** |
| **Omjer ukupnih troškova po 1kW instalirane snage iz OIE (€/kW)**Iznos troškova za implementaciju projekta izračunat kao ukupni iznos prihvatljivih troškova projekta po 1 kW instalirane snage. Bodovi će biti dodijeljeni za ostvarivanje zadanog omjera troškova implementacije projekta (€) po 1 kW instalirane snage: >5000 €/kW **5 boda**>4500 - ≤5000 €/kW **10 bodova** >4000 - ≤4500 €/kW **15 bodova**>3500 - ≤4000 €/kW **20 bodova**>3000 - ≤3500 €/kW **25 bodova**≤3000 €/kW **30 bodova** | **5-30** | Obrazac 2Glavni projekt |
| **Maksimalni broj bodova koje je moguće ostvariti** | **60** |
| **Bodovni prag (minimalan broj bodova) koje projekt mora ostvariti kako bi udovoljio kriterijima za ocjenu** | **10** |

Projektni prijedlog mora kumulativno zadovoljiti sljedeće kriterije kako bi bio upućen u iduću fazu postupka dodjele:

* za kriterij 1. Doprinosi ciljevima iz Modernizacijskog fonda minimalno 4 bodova od mogućih 30 bodova za fotonaponske elektrane te minimalno 5 bodova od mogućih 30 bodova za bioplinske elektrane i elektrane na biomasu,
* za kriterij 2. Financijska isplativost i održivost projekta minimalno 5 bodova od mogućih 30 bodova,
* za kriterij 3. samo za fotonaponske elektrane Omjer ostvarene uštede isporučene količine energije i iznosa prihvatljivih troškova projekta minimalno 2 bodova od 10 bodova.

Minimalni ukupni zbroj od 11 boda od mogućih 70 bodova za fotonaponske elektrane i minimalni ukupni zbroj od 10 bodova od mogućih 60 bodova za bioplinske elektrane i elektrane na biomasu**.**

Projektni prijedlozi koji ne ostvare propisani minimalni broj bodova po pojedinom kriteriju i minimalni ukupni zbroj bodova neće biti dalje razmatrani te će se isključiti iz daljeg postupka dodjele sredstava.

### Preliminarna lista prihvatljivih i neprihvatljivih projektnih prijedloga

Po završetku postupka ocjene projektnih prijedloga, Odbor priprema Izvješće o provedenom pregledu i ocjeni svih pristiglih projektnih prijedloga (u daljnjem tekstu: Izvješće), koji sadrži preliminarnu listu neprihvatljivih projektnih prijedloga i listu poretka prihvatljivih projektnih prijedloga ovisno o rezultatu provedenog postupka ocjenjivanja. Lista obavezno sadrži i informacije o iznosima utvrđenih prihvatljivih i/ili neprihvatljivih troškova po pojedinačnim projektnim prijedlozima s obrazloženjima razloga neprihvatljivosti (ako je primjenjivo), kao i prijedlog iznosa sredstava za dodjelu.

U slučaju da dva ili više projektnih prijedloga imaju isti broj bodova, prednost će se dati projektnom prijedlogu koji je ostvario veći broj bodova po kriteriju 1.„Doprinos ciljevima Modernizacijskog fonda“. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je ostvario veći broj bodova po kriteriju 2. “Financijska isplativost i održivost projekta ”. U slučaju da dva ili više projektnih prijedloga za fotonaponske elektrane još uvijek imaju isti broj bodova, prednost će se dati projektnom prijedlogu za fotonaponske elektrane koji je ostvario veći broj bodova po kriteriju 3. „Omjer ostvarene uštede isporučene količine energije i iznosa prihvatljivih troškova projekta“.

U slučaju da dva ili više projektnih prijedloga još uvijek imaju isti broj bodova nakon prethodno navedenih definiranih prioriteta prednosti sufinanciranja, prednost će se dati projektnom prijedlogu za koji je zatražen manji iznos sredstava.

Na temelju Izvješća, Ministarstvo na mrežnim stranicama objavljuje preliminarnu listu prihvatljivih i neprihvatljivih projektnih prijedloga (u daljnjem tekstu: Obavijest Ministarstva), o čemu bez odgode obavještava sve Prijavitelje elektroničkom poštom.

## Rok mirovanja

Rok mirovanja obuhvaća razdoblje od objave Obavijesti Ministarstva na mrežnim stranicama Ministarstva do isteka roka od 8 radnih dana, koji je ujedno i rok za podnošenje prigovora. U slučaju podnošenja prigovora, rok mirovanja traje najduže 40 radnih dana od objave Obavijesti Ministarstva, što obuhvaća i razdoblje unutar kojeg Ministarstvo donosi rješenje kojim odlučuje o prigovoru.

### Prigovor na Obavijest Ministarstva

Prijavitelj može podnijeti prigovor na Obavijest Ministarstva u roku 8 radnih dana od dana objave Obavijesti na mrežnim stranicama Ministarstva.

Prigovor se podnosi pisanim putem na adresu **Ministarstvo gospodarstva i održivog razvoja, Radnička cesta 80, 10000 Zagreb** ili **osobno, predajom u pisarnici** i mora sadržavati naznaku **Prigovor na Poziv za dodjelu sredstava** **„MF-2023-1-1“.**

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku obavijesti na koju se podnosi, naziv/ime i prezime te adresu Prijavitelja, ime i prezime te adresu osobe ovlaštene za zastupanje ako je Prijavitelj ima (uključujući punomoć), naziv i referentni broj Poziva, razloge prigovora, potpis Prijavitelja ili osobe ovlaštene za zastupanje, naznaku statusa potpisnika prigovora koji ga ovlašćuje na zastupanje Prijavitelja (direktor, prokurist, član Uprave itd.) i dokumentaciju kojom dokazuje navode iznijete u prigovoru. Teret dokazivanja navedenih činjenica je na Prijavitelju.

O prigovoru odlučuje čelnik Ministarstva rješenjem u roku od 30 dana od dana izjavljivanja prigovora, na temelju prijedloga Komisije za razmatranje prigovora. Rješenje se dostavlja podnositelju prigovora pisanim putem, preporučenom poštom.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen onog dana kada je prvi put bio podnesen. Smatrat će se da je prigovor povučen ako ne bude vraćen u određenom roku i ispravljen u skladu s dobivenom uputom, a ako bude vraćen bez ispravka odnosno dopune slijedom čega se po istom ne može postupiti, odbacit će se rješenjem.

Prigovor koji je dostavljen izvan roka, podnesen od neovlaštene osobe (osobe koja nije Prijavitelj ili nije ovlaštena od strane Prijavitelja) te nedopušten, odbacit će se rješenjem.

Rješenje je izvršno te se može pokrenuti upravni spor pred nadležnim Upravnim sudom u roku 30 dana od dana dostave rješenja.

## Konačna lista prihvatljivih i neprihvatljivih projektnih prijedloga

Po isteku roka za podnošenje prigovora, odnosno roka za odlučivanje o prigovorima (ako su podneseni), Odbor priprema Konačno izvješće o provedenom pregledu i ocjeni svih pristiglih projektnih prijedloga (u daljnjem tekstu: Konačno izvješće), koji sadrži konačnu listu neprihvatljivih projektnih prijedloga i listu poretka prihvatljivih projektnih prijedloga ovisno o rezultatu provedenog postupka ocjenjivanja. Lista obavezno sadrži i informacije o iznosima utvrđenih prihvatljivih i/ili neprihvatljivih troškova po pojedinačnim projektnim prijedlozima s obrazloženjima razloga neprihvatljivosti (ako je primjenjivo), kao i prijedlog iznosa sredstava za dodjelu.

Na temelju Konačnog izvješća, Ministarstvo na mrežnim stranicama objavljuje Konačnu listu prihvatljivih i neprihvatljivih projektnih prijedloga (u daljnjem tekstu: Konačna lista) .

## Donošenje Odluke o dodjeli sredstava

Pojedinačne Odluke o dodjeli sredstava Ministar donosi nakon isteka roka mirovanja, u roku od 2 radna dana od objave Konačne liste na mrežnim stranicama Ministarstva, za projektne prijedloge koji su udovoljili svim kriterijima u postupku dodjele, a u okviru raspoloživih sredstava.

Odluku o dodjeli sredstava Ministarstvo dostavlja svakom odabranom Prijavitelju pojedinačno, putem preporučene pošte.

NAPOMENA: *U slučaju da sredstva Poziva ne budu dovoljna za financiranje čitavog projekta koji je prešao minimalni prag određen ovim Pozivom, Prijavitelju može biti ponuđena mogućnost da poveća vlastiti udio u sufinanciranju kako bi se premostio taj manjak. Ako je Prijavitelj to u mogućnosti, Ministarstvo donosi Odluku o dodjeli sredstava, nakon što je Prijavitelj tu mogućnost dokazao (financijska izvješća, bankovne garancije i slični elementi kao dokaz financijske sposobnosti). U slučaju da Prijavitelj ne može osigurati dodatna sredstva, neće se donijeti Odluka o dodjeli sredstava i kontaktirat će se sljedećeg Prijavitelja s Konačne liste. Od Prijavitelja se neće zahtijevati smanjenje ili izmjena projektnih aktivnosti, kako bi se uklopile u raspoloživo financiranje, jer bi se radilo o nedopuštenoj izmjeni projektnog prijedloga.*

*U slučaju povećanja raspoloživog iznosa sredstava iz Modernizacijskog fonda u okviru Programa ulaganja OIE (20.000.000 eura), a prije donošenja Odluke ministra o dodjeli sredstava, Ministarstvo će ovim Pozivom dodijeliti potporu i onim Prijaviteljima s Konačne liste koji nisu ostvarili pravo na potporu zbog iskorištenosti sredstava, a obuhvatiti će Prijavitelje po redoslijedu od najviše do najmanje bodovanog, a sve do iskorištenja ukupnih sredstava iz Programa ulaganja OIE.*

## Potpisivanje Ugovora o dodjeli sredstava između Ministarstva, Fonda i Korisnika

Po donošenju Odluke o dodjeli sredstava, Ministarstvo i Fond će sklopiti Ugovor o dodjeli sredstava (u daljnjem tekstu: Ugovor) s pojedinim Korisnikom.

Korisnik mora u roku od 14 dana po zaprimanju Odluke o dodjeli sredstava, dostaviti Fondu dokaze o zatvorenoj financijskoj konstrukciji i Izjavu da nisu nastupile promjene odnosno okolnosti koje bi utjecale na ispravnost dodjele sredstava (da nije nastupio stečaj ili slično), kao preduvjet za pripremu Ugovora.

Korisnik mora u roku dokazati zatvorenu financijsku konstrukciju projekta na jedan od sljedećih načina:

1) Financiranje kreditom banke

Ako se udio privatnog sufinanciranja Prijavitelja podmiruje kreditom banke, Korisnik mora dostaviti Ugovor o kreditu na iznos ukupne vrijednosti projekta umanjene za iznos dodijeljenih sredstava.

2) Financiranje vlastitim sredstvima

Ako se udio privatnog sufinanciranja Prijavitelja podmiruje iz vlastitih izvora, Korisnik mora dostaviti dokaz (izvod) da je na posebnom računu osigurao sredstva u iznosu od minimalno 30% ukupne vrijednosti projekta. Izvod ne smije biti sa stanjem na dan koji je stariji od 30 dana od dana donošenja Odluke o dodjeli sredstava.

Ukoliko Korisnik ne dostavi u traženom roku dokaz o zatvorenoj financijskoj konstrukciji ili ne dostavi Izjavu da nisu nastupile promjene, gubi pravo na sredstva te će Ministarstvo po službenoj dužnosti Odluku o dodjeli sredstava staviti van snage.

Ako su nastupile promijenjene okolnosti zbog kojih sklapanje Ugovora više nije moguće Ministarstvo će Odluku o dodjeli sredstava staviti van snage.

Ugovorom će se urediti međusobna prava i obveze ugovornih strana a osobito predmet ugovora, aktivnosti projekta, rokovi za provedbu projekta, razdoblje prihvatljivosti troškova, sredstva za financiranje, uvjeti isplate sredstava (predujam), ugovorni troškovnici, odredbe vezane uz zaštitu financijskih interesa Modernizacijskog fonda (kontrola namjenskog korištenja sredstava od strane Fonda i Ministarstva, način praćenja provedbe projekta, instrumenti osiguranja, dostava izviješća, odredbe vezane uz prekinuto ulaganje i raskid ugovora) kao i druga međusobna prava i obveze.

Ministarstvo dostavlja Ugovor na potpis Korisniku s rokom za potpisivanje od 30 dana. Ugovor stupa na snagu tek kada ga potpiše zadnja ugovorna strana te je na snazi do izvršenja svih obaveza ugovornih strana.

U slučaju da Korisnik ne potpiše i dostavi Ugovor Ministarstvu u roku koji odredi Ministarstvo, smatrati će se da je Korisnik odustao od dodjele bespovratnih sredstava, a Ministarstvo će po službenoj dužnosti Odluku o dodjeli sredstava staviti van snage.

## Objava rezultata Poziva

Popis Korisnika s kojima je sklopljen Ugovor bit će objavljen na mrežnim stranicama Ministarstva u roku od 10 dana od potpisa svih Ugovora sa Korisnicima.

Objavljuju se najmanje sljedeći podaci:

• naziv korisnika,

• naziv projekta,

• iznos dodijeljenih sredstava i intenzitet potpore.

#  PROVEDBA PROJEKTA

## Razdoblje provedbe projekta

Pod razdobljem provedbe projekta podrazumijeva se datum početka i predviđenog završetka provedbe, a definira se u Ugovoru.

Početkom provedbe projekta smatra se zakonski obvezujuća obveza za naručivanje usluga ili bilo koja druga obveza koja ulaganje čini neopozivim (npr. potpis ugovora, izdavanje narudžbenice, itd.). Priprema projektnog prijedloga (dokumentacije iz točke 3.2. Poziva) ne smatra se početkom provedbe.

Provedba projekta ne smije započeti prije predaje projektnog prijedloga u okviru Poziva ni završiti prije potpisivanja Ugovora, a može trajati najdulje 24 mjeseca od potpisivanja Ugovora za projekte postavljanja/ugradnje integriranih i/ili neintegriranih sunčanih elektrana, odnosno 36 mjeseci od potpisivanja Ugovora za izgradnju/postavljanja/ugradnju elektrane na biomasu ili elektrane na bioplin.

Razdoblje prihvatljivosti troškova započinje danom početka razdoblja provedbe projekta, a završava najdulje 6 mjeseci nakon završetka razdoblja provedbe projekta. Tijekom razdoblja prihvatljivosti troškova moraju nastati i biti plaćeni svi troškovi projekta, te Fondu dostavljen cjeloviti završni zahtjev za isplatu.

Korisnik može izgubiti pravo na sredstva, odnosno Ministarstvo i Fond mogu s Korisnikom raskinuti Ugovor ako Korisnikovo postupanje, odnosno propuštanje postupanja nije rezultiralo niti jednom isplatom dodijeljenih sredstava u roku od 12 mjeseci od dana potpisivanja Ugovora.

## Praćenje provedbe Projekta

Fond provodi kontrolu namjenski utrošenih sredstava na temelju dokumentacije i terenske kontrole Korisnika kojima je dodijeljena potpora iz Modernizacijskog fonda, u suradnji s Ministarstvom (po potrebi).

Korisnik ima obavezu svakih 6 mjeseci podnijeti Izvješće o provedbi projekta, uključujući i financijsko izvješće i plan naknade sredstava.

Fond u praćenju provedbe Ugovora, provodi sljedeće aktivnosti:

- kontrola namjenski utrošenih sredstava,

- provjere dokumentacije i provjere na licu mjesta kod Korisnika sukladno fiskalnoj odgovornosti Fonda

- isplate sredstava sukladno dinamici određenoj Ugovorom u roku od 30 dana od dana dostave cjelovitog zahtjeva Korisnika za isplatu sredstava, odnosno predujma,

- praćenja provedbe projekta i ostvarivanja pokazatelja

- vođenja evidencije o ostvarenim pokazateljima,

- praćenje napretka projekta i praćenje novčanog tijeka, najmanje dva puta godišnje za svaki projekt

- provođenja preventivnih mjera i poduzimanja svih aktivnosti u svrhu povrata isplaćenih sredstava za koje je utvrđeno nenamjensko korištenje,

- provjere provođenja mjera informiranja i komunikacije od strane Korisnika u skladu sa obvezama provedbe mjera iz Ugovora.

Praćenje provedbe Ugovora od strane Fonda i Ministarstva koja uključuje učinkovitu provjeru ulaganja putem provjera na licu mjesta i provjere dokumentacije kojom se potvrđuje tijek ulaganja u Projekte, preventivne mjere i poduzimanje svih aktivnosti u svrhu povrata isplaćenih sredstava za koje je utvrđeno nenamjensko korištenje, kao i čuvanje dokumentacije od strane Korisnika uređeno je u Ugovoru (Prilog 2.).

Ministarstvo i Fond mogu, u svrhu praćenja napretka provedbe projekata, od Korisnika zahtijevati osim Ugovorom određenih Izvješća i dostavu ad hoc izvješća o provedbi projekata, ostvarivanju pokazatelja ili drugim informacijama potrebnim za izvještavanje.

Ministarstvo i Fond, kao i bilo koji vanjski revizor ovlašten od strane nadležnih tijela, kada ocijene potrebnim, mogu obaviti nenajavljenu provjeru na licu mjesta i kontrolu namjenski utrošenih sredstava, o čemu nisu dužni obavijestiti Korisnika.

Korisnik i njegovi izvođači i podizvođači obavezni su 5 godina od posljednje isplate za predmetni Ugovor čuvati i imati na raspolaganju svu popratnu dokumentaciju i podatke u vezi plaćanja i rashodima.

## Podnošenje zahtjeva za predujam/isplatom sredstava

Mogućnosti i uvjeti za podnošenje Zahtjeva za predujmom/isplatu sredstava prema Fondu i korištenje predujma utvrđuju se u Ugovoru (Prilog 2.).

U trenutku isplate sredstava Korisnik treba imati sjedište u RH ili registriranu podružnicu/poslovnu jedinicu. Ukoliko se utvrdi da u trenutku plaćanja Korisnik nema sjedište u RH ili registriranu podružnicu/poslovnu jedinicu Odluka o dodjeli sredstava za predmetno ulaganje stavit će se van snage sukladno čemu će se steći uvjeti za raskid Ugovora.

Korisnik ima pravo jednokratno zatražiti predujam podnošenjem Zahtjeva za predujam prema Fondu u svrhu provedbe projekta sukladno uvjetima određenim u Ugovoru, a čiji iznos može iznositi najviše 20% od sredstava odobrenih po Projektu.

Uvjet za isplatu predujma do najviše 20% odobrenih sredstava po Projektu je dostava instrumenata osiguranja (bankovne garancije) koja se dostavlja uz Zahtjev za predujam na iznos predujma s rokom važenja 240 dana[[18]](#endnote-19) od datuma završetka razdoblja provedbe Projekta.

Bankovna garancija mora glasiti na Fond u skladu s Prilogom 3. Minimalni sadržaj garancije za predujam kao isplatitelju sredstava prema Korisniku.

Pravdanje isplaćenog predujma Fonda provodi se temeljem knjigovodstvene dokumentacije o stvarno nastalim prihvatljivim/opravdanim troškovima za izvedene radove, izvršene usluge te isporučenu robu ili opremu.

## Povrat sredstva od Korisnika

Fond će poduzeti sve aktivnosti u svrhu povrata sredstava od strane korisnika u slučaju raskida Ugovora ili nenamjenski utrošenih sredstava. Pri tome Fond može tražiti od Korisnika da u određenom roku dostavi relevantne informacije, dokumentaciju i očitovanja vezano za odlučivanje o raskidu Ugovora i/ili o nenamjenski utrošenim sredstvima.

Sva pitanja vezana uz financijsko praćenje provedbe Projekata od strane Fonda i Ministarstva te povrat sredstava od Korisnika razrađena su u Ugovoru (Prilog 2.).

##  Informiranje i vidljivost

Korisnik je dužan osigurati vidljivost sredstava iz Modernizacijskog fonda.

Korisnik će se pridržavati zahtjeva vezanih za informiranje i vidljivost navedenih u Ugovoru (Prilog 2.)*.*

Korisnik se obvezuje tijekom trajanja Projekta pružati dosljedne, relevantne i ciljane informacije o primljenoj potpori iz Modernizacijskog fonda te na strateškim mjestima vidljivima javnosti osigurati uz objavu na svojoj mrežnoj stranici barem još jednu mjeru vidljivosti Projekta (na promotivnim materijalima, na javnim događanjima ili konferencijama na kojim se predstavljaju ciljevi i rezultati Projekta, dnevnom tisku, online izdanjima tiska i/ili internetskim portalima, oglasima, objava na radioteleviziji i sl.).

Osim mjera informiranja i vidljivosti koje Korisnik samostalno poduzima u okviru Projekta, Korisnik je obavezan odazvati se na pozive Ministarstva i Fonda za sudjelovanje na organiziranim događanjima informiranja i vidljivosti.

# ZAŠTITA OSOBNIH PODATAKA

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te odredbama Zakona o provedbi Opće uredbe o zaštiti podataka („Narodne novine“ br. 42/18).

Prijavom na Poziv Prijavitelj pristaje i osigurava da se osobni podaci koji se dostavljaju u okviru projektnog prijedloga, kao i drugi podaci koji se mogu smatrati osobnim podacima koje Prijavitelj dostavlja Ministarstvu i Fondu u svrhu učinkovite provedbe postupka dodjele sredstava, izvršavanja ugovora o dodjeli sredstava te provedbe revizije i vrednovanja (potonje u odnosu na sve zaprimljene projektne prijedloge u okviru Poziva), u tu svrhu obrađuju, koriste i razmjenjuju.

Podaci se mogu razmjenjivati između Ministarstva i Fonda i tijela koja su ovlaštena provoditi reviziju i vrednovanje, u skladu s pravnim i institucionalnim okvirom za Modernizacijski fond. Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Podaci se čuvaju dok za navedeno postoji svrha, najdulje deset godina nakon zatvaranja Modernizacijskog fonda.

Pravna osnova za obradu osobnih podataka sadržana je u članku 6. stavku 1. točkama (b), (c) i (e) Opće uredbe o zaštiti podataka.

Uvjeti Ugovora o dodjeli sredstava uključuju i odredbe kojima se uređuje pristup informacijama i zaštitu osobnih podataka. Prijavitelji se upućuju da podatke iz prijave mogu označiti poslovnom tajnom kada je isto utemeljeno na zakonu, propisu ili općem aktu Prijavitelja te sukladno posebnim propisima kojima se štiti tajnost podataka. Dodatno se napominje da su nadležna tijela javne vlasti i kao takva obvezna na primjenu Zakona o pravu na pristup informacijama („Narodne novine“ 25/13, 85/15; dalje ZPPI). Posljedično, obveza čuvanja povjerljivih informacija ne primjenjuje se u slučajevima određenim čl. 5.3. Općih uvjeta ugovora, što među ostalim uključuje i obvezu tijela javne vlasti da otkrije povjerljivi podatak kada je isto obvezno sukladno odredbama ZPPI.

Identitet i kontaktni podatci voditelja obrade: Ministarstvo gospodarstva i održivog razvoja, Radnička cesta 80, 10000 Zagreb, OIB: 19370100881

Kontakt podatci službenika za zaštitu podataka: https://mingor.gov.hr/etika-i-posebna-imenovanja/2175

Uvažavajući gore istaknuto Prijavitelj postupajući na opisani način razumije i prihvaća da se podaci prikupljaju u svrhu učinkovite provedbe postupka dodjele sredstava u odnosu na njihov projektni prijedlog, kao i činjenicu da se s uspješnim Prijaviteljem sklapa ugovor o dodjeli sredstava te da se prikupljanje i obrada podataka temelji na nužnosti za izvršavanje ugovora, odnosno poduzimanju radnji na zahtjev ispitanika prije sklapanja ugovora, u smislu članka 6. stavka 1. točke (b) Opće uredbe o zaštiti podataka. Prijavitelj isto potpisuje se u Izjavi prijavitelja (Obrazac 2.);

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# OBRASCI I PRILOZI POZIVA

Dokumentacija za podnošenje projektnih prijedloga za ovaj Poziv može se preuzeti s mrežne stranice, a uključuje:

**1. Obrasci koji su sastavni dio Poziva:**

Obrazac 1. Prijavni obrazac

Obrazac 2. Izjava prijavitelja

**2. Prilozi koji su sastavni dio Poziva:**

Prilog 1. Program dodjele državnih potpora za ulaganje u promicanje energije iz obnovljivih izvora energije od 17. veljače 2022.

Prilog 2. Nacrt Ugovora o dodjeli sredstava iz Modernizacijskog fonda

Prilog 3. Minimalni sadržaj garancije za predujam

1. Mikro, malo, srednje ili veliko poduzeće sukladno Prilogu I. Uredbe Komisije (EU) 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora. [↑](#endnote-ref-2)
2. U skladu s Odlukom Europske Komisije SA. 64581 (2021/N) Hrvatska - Karta regionalnih potpora, koja se primjenjuje od 1.1.2022. do 31.12. 2027. [↑](#endnote-ref-3)
3. Partner je svaka pravna osoba javnog ili privatnog prava, uključujući osobe privatnog prava registrirane za obavljanje gospodarske djelatnosti i subjekte malog gospodarstva, kako su definirani u članku 1. Priloga Preporuci Europske komisije 2003/361/EZ, koja koristi dio projektnih sredstava i sudjeluje u provedbi projekata. [↑](#endnote-ref-4)
4. uključujući jednakovrijedne dokumente na području Europske unije [↑](#endnote-ref-5)
5. Lokacijom se smatra skup međusobno povezanih (npr. katastarski, troškovno, energetski) postojećih građevina u kojima se odvija proizvodnja uključujući prostor i zgrade u blizini takvih građevina na kojima bi se provodile projektne aktivnosti. [↑](#endnote-ref-6)
6. Proizvodno postrojenje je samostalno i tehnički cjelovito postrojenje za proizvodnju električne i/ili toplinske energije, a koje se može sastojati od više proizvodnih jedinica. Proizvodna jedinica je postrojenje za proizvodnju električne i/ili toplinske energije, koje je dio proizvodnog postrojenja te koje s drugim proizvodnim jedinicama može koristiti zajedničke dijelove proizvodnog postrojenja i zajedničku pripremu primarnog energenta odnosno koristi isti izvor energije, pri čemu proizvodna jedinica proizvodi energiju neovisno o drugim proizvodnim jedinicama proizvodnog postrojenja. [↑](#endnote-ref-7)
7. Početak aktivnosti (radova) znači početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim, ovisno o tome što nastupi ranije. Kupnja zemljišta i pripremni radovi, primjerice ishođenje dozvola i provođenje studija izvedivosti, ne smatraju se početkom radova. U slučaju preuzimanja ,,početak radova'' znači trenutak stjecanja imovine koja je izravno povezana sa stečenom poslovnom jedinicom. [↑](#endnote-ref-8)
8. Postojeća građevina u smislu Poziva je ona izgrađena temeljem građevinske dozvole ili drugog odgovarajućeg akta sukladno Zakonu o gradnji („Narodne novine“ broj 153/13, 20/17, 39/19, 125/19) i svaka druga koja je navedenim ili posebnim zakonom s njom izjednačena. [↑](#endnote-ref-9)
9. Proizvodnjom za vlastite potrebe smatra se godišnja proizvodnja električne energije iz proizvodnog postrojenja koje koristi OIE u količini (kWh/god) koja ne premašuje ukupnu godišnju potrošnju električne energije (kWh/god) na lokaciji. [↑](#endnote-ref-10)
10. Vrijeme zaprimanja u poštanskom uredu je vrijeme zaprimanja preporučene pošiljke evidentirano u online sustavu praćenja poštanskih pošiljaka (posiljka.posta.hr i ostali) [↑](#endnote-ref-11)
11. Sukladno članku 150. Općeg poreznog zakona („Narodne novine“ broj 115/16, 106/18, 121/19, 32/20, 42/20, 114/22), dospjeli porezni dug koji ne prelazi iznos od 1,33 eura neće se smatrati poreznim dugom u smislu uvjeta ovog Poziva [↑](#endnote-ref-12)
12. Ukoliko je riječ o upravnom aktu, isti mora biti izvršan/pravomoćan (imati odgovarajući žig izvršnosti/pravomoćnosti). Važeći dokaz mora se dostaviti za građevinu u kojoj se koristi sustav OIE i za građevinu na kojoj se ugrađuje sustav OIE [↑](#endnote-ref-13)
13. Ukoliko su zemljišne knjige uništene ili nedostupne potrebno je dostaviti Potvrdu suda da su iste uništene ili nedostupne i Posjedovni list područnog ureda za katastar. Dokaz knjižnog vlasništva mora se dostaviti za građevinu/zemljište gdje se koristi sustav OIE i za građevinu na kojoj se ugrađuje sustav OIE [↑](#endnote-ref-14)
14. Dokumenti koji su istovjetni Dokazu pravnog interesa sukladno članku 109. Zakona o gradnji (NN 153/13, 20/17, 39/19, 125/19) [↑](#endnote-ref-15)
15. Glavni projekt elektrane na biomasu obavezno mora sadržavati tehnički opis proizvodnog postrojenja kojim se potvrđuje da je minimalno 30% biomase osigurano iz drvnog ostatka nastalog iz primarne obrade drva pravnog subjekta. Tehnički opis podnosi se za planirano korištenje sirovine. [↑](#endnote-ref-16)
16. Fotografije postojećeg stanja svih dijelova građevina/zemljišta na kojima se planira provedba Projekta. [↑](#endnote-ref-17)
17. U slučaju postojanja više odgovornih/ovlaštenih osoba, dokumentacija mora biti potpisana od strane svih. [↑](#endnote-ref-18)
18. U slučaju produljenja razdoblja provedbe projekta, ukoliko predujam nije opravdan, Korisnik je dužan nadležnom tijelu dostaviti dodatak garanciji s istim uvjetima trajnosti garancije, odnosno 240 dana od završetka razdoblja provedbe projekta. [↑](#endnote-ref-19)